**Maroš Ondrejka - profil**

Môj záujem o prírodu sa rozvíjal už v ranom detstve. Pri častých návštevách Karpatskej krajiny a spoznávaní jej zákutí ma uchvátila rozmanitosť prírodných a živočíšnych druhov, no zároveň ma zarmútilo, ako dokáže človek necitlivo pretvárať krajinu vo svoj prospech. Štúdium environmentalistiky na Prírodovedeckej fakulte v Bratislave, mi ukázalo skutočný potenciál našej nenahraditeľnej okolitej prírody a stým aj potrebu krajinu chrániť a udržiavať v optimálnom stave.

Počas štúdia ma napadla myšlienka vytvoriť organizáciu, ktorá by sa širokospektrálne venovala ochrane Karpatskej krajine a jej okoliu. Dúfam, že si čoskoro nájde svojich prívržencov a spolu sa budeme podieľať na zmysluplnej tvorbe a ochrane nášho spoločného životného prostredia...

Okrem ochrany prírody sa venujem fotografovaniu, najmä krajiny a prírody, turisitike, cestovaniu, hudbe a i..